Роста сатирасынын терезелери

Роста сатирасынын терезелери (Россия телеграф агентствосу) – сырткы жана ички контрреволюцияга каршы күрөшкө арналган атайын өнөрканалар чыгарган, революциядан кийинки биринчи жылдардагы аз тираждагы советтик үгүт-насаат плакаттары. Р. с. т-нин темаларынын кеңири чөйрөсүнүн негизин эл аралык империализмдин тымызын иштери, граждандык согуштун фронтторундагы абал, кургакчылык менен күрөшүү, эл чарбасын калыбына келтирүү жана башка иштер түзгөн. РСТ сатиралык аңгеменин (өзүнчө турган эпизоддор, эреже катары, ырааттуу катарда чагылдырылган) ынандыруучу көрсөтмөлүүлүгү социалдык мүнөздөмө­лөрдүн плакаттык тактыгы менен айырмаланган. РСТ Москвада 1919-жылдын октябрынан баштап 1922-жылдын мартына чейин В. В. Маяковский менен М. М. Черемныхтын жетекчилиги астында чыгып турган. Кол менен жазылган трафарет ыкмасы менен көбөйтүлгөн РСТ башка ондогон шаарларга, РСТнын бөлүмдөрү кайда болсо, ошол жактарга жөнөтүлүп турган. Маяковский РСТнын жалпы санынын дээрлик жарымынын 1500–1800нүн автору болгон жана аларга тема берип, кол коюп турган. Бир аз кийинчерээк Петроград, Харьков, Саратов, Одесса, Ростов-на-Дону, Бакуда өзүнчө РСТлар пайда болгон. Бардык жерде РСТ эң көрүнүктүү жерлерде – дүкөндөрдүн витриналарында, вокзалдарда, агитпункттарда жана башка илинип турган.

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу